වයඹ විශ්ව විද්‍යාලයේ ව්‍යාවහාරික විද්‍යා පීඨයේ ඉලෙක්ට්‍රෝනික දෙපාර්තමේන්තුවේ මහාචාර්ය කමල් විදානපතිරණ මහතා සහ මහාචාර්ය කුමුදු පෙරේරා මහත්මියගේ ප‍්‍රධානත්වයෙන් පශ්චාත් උපාධි අපේක්‍ෂක ඩබ්ලිව්.ඒ.ඩී.එස්. වීරසිංහ සහ වත්සලා ප‍්‍රසාදිනීගේ දායකත්වයෙන් මෙම පර්යේෂණය සිදු කෙරේ. පර්යේෂණය පිළිබඳව මහචාර්ය කමල් විදානපතිරණ මහතා අදහස් දැක්වූයේ මෙසේය. ‘‘දැනට රජය විසින් ක‍්‍රියාත්මක කරමින් පවතින සූර්ය බල ශක්ති සංග‍්‍රාමයේ නිවාස දශ ලක්‍ෂයකට සූර්ය පැනල ලබාදීමේ වැඩසටහන ඇතුළු විවිධ ඉලෙක්ට්‍රෝනික භාවිතයන් ඉලක්ක කරගෙන මෙම බැටරි හා විශේෂ ධාරිත‍්‍රක සැකසීමට අප තීරණය කළා."
දැනට රජය විසින් ක‍්‍රියාත්මක කරමින් පවතින සූර්ය බල ශක්ති සංග‍්‍රාමයේ නිවාස දශ ලක්‍ෂයකට සූර්ය පැනල ලබාදීමේ වැඩසටහන ඇතුළු විවිධ ඉලෙක්ට්‍රෝනික භාවිතයන් ඉලක්ක කරගෙන නිපද වූයේ මොනවාද?
බැටරි හා විශේෂ ධාරිත‍්‍රක